Sandebukta landskapsvernområde

Sandebukta landskapsvernområde i Holmestrand kommune ble opprettet i 2006. Sandebukta har et egenartet natur- og kulturlandskap. Omkring Sandeelvas ytre del er det et mål å bevare landskapet med tilhørende elveslette, og gårdsbrukene med tilhørende innmark, hagemark og skogstykker. Indre deler av Sandebukta er rasteområde for vannfugler på trekk, og et sted der fuglene kan overvintre så lenge sjøen er isfri. Det er observert mer enn 220 fuglearter i området. Sandebukta har blitt viktig for grågås på høsttrekk. Det er sett flokker på opptil 2500 gjess i verneområdet. Vest for utløpet til Sandeelva er det anlagt et større dreneringsanlegg. Anlegget tørrlegger arealene innenfor, slik at de lar seg dyrke. Formålet med verneområdet er å verne natur- og kulturlandskap, og trekkområde for fugl. Referanser Eksterne lenker Sandebukta landskapsvernområde Arkivert 10. januar 2019 hos Wayback Machine. Boken Natur i Vestfold Faktaark Naturbase